  Виталий Пронин Пленэрлэн валтӥсь малпанэз - шаерысьтымы кибашлыослы, суредасьёсты огазеяны, творчествоенызы тодматскыны но азинскыны юрттыны.25-тӥ - 31-тӥ пӧсьтолэзе Ува ёросысь Мултан черкогуртын «Кибашлылэн но суредаськонлэн мастерскойзы» пленэр. Шаерамы нырысьсэ таӵе инкуазьын суредаськон ортчоз. Сое радъяло Удмуртиысь Калык творчествоя юрт, Ува ёрос администрациысь культурая но егитъёсын ужан политикая управление. Пленэрлэн валтӥсь малпанэз - шаерысьтымы кибашлыослы, суредасьёсты огазеяны, творчествоенызы тодматскыны но азинскыны юрттыны. Семинаре пыриськозы быдэс Удмуртиысь усточиос, искусствоосъя нылпи школаосын дышетскисьёс но нимаз суредаськисьёс. Соосты визьнодалозы Ижысь художник Денис Никонов, Ува ёросысь Узей-Тукля гуртысь киужъёсъя юртэн кивалтӥсь Геннадий Сидоров, Уваысь историко-художественной музейын ужась Надежда Воронцова но изостудиысь дышетӥсь Георгий Чирков. Галина Савина Туспуктӥз А. Горбунов  